Весели сезони

 Как разпределям времето си за учене и забавления?

Eдно денонощие има 24 часа. За да бъде забавно е нужно правилно разпределяне на времето за учене и забавление. Важно е всеки от нас да съумее да си организира полезните и забавни занимания.

При мен едно денонощие протича различно, в зависимост от това дали съм на училище или във ваканция.

Когато съм на училище, денонощието ми протича по следния начин: сутрин ме събужда малкото ми братче с весели песнички. Пъха се при мен в леглото, боричкаме се и се кикотим. Следва лична хигиена в банята, където продължава забавата и се пръскаме с вода. Идва ред на най-важното хранене за деня-закуската. Обичам да закусвам,защото тогава се наслаждавам на любимата си какаова напитка.

След това сядам да уча. Винаги с желание си научавам уроците. Понякога братчето ми Крис взема лист и химикалка и ме имитира. Тогава е много весело,защото той е малък и неграмотен. При всички тези ангажименти се намира време и за компютърната ми игра „Сs“.Тя след подготовката ми на уроците ме разтоварва и ми доставя голямо удоволствие.

После мятам раницата и с братчето ми тръгвам на училище. В училище е интересно, не само в часовете. Голяма забава за нас учениците са междучасията.

След приключване на учебния ден, аз винаги посещавам книжарница „Перун“. Оттам винаги си купувам нещо забавно.

Прибирам се вкъщи. Всички ме посрещат с усмивка. Най-весел е Крис, който бързо ми подава топката и играем футбол.

След вечеря игрите продължават. Обичам веселият смях и безгрижните детски игри. Най много обичам боят с възглавници преди сън. При тази игра аз съм внимателен, защото съм по-големият брат.

Пожелаваме си „Лека нощ!“ и всички заспиваме. Тъй като аз съм голям мечтател , моите сънища са весели.

Така протича при мен денонощието през сезоните есен, зима, пролет.

През лятото обаче нещата се променят.Тогава моментите на учене, са моменти на безгрижни детски игри, плаж, море и слънце и весели разходки.

Забавно е денонощието в моя живот през всички сезони и аз съм едно щастливо дете!

 Илиян Илиев-4 а клас

 Литературен клуб „Искри на словото“